Universis presentes litteras inspecturis: Erardus, Dei gratia, Autissiodor. episcopus, dominus Lesiniarum, salutem in Domino. Cum Joannes, dictus Monachus, miles, abbatisse et conventui monasterii Lesinarium, Cisterc. ordinis, portionem illam decime quam percipiebat et percipere consueverat in decima de Sambour, quam quidem decimam a nobis tenebat in feodum, vendiderit sicut dicit. Noveritis quod nos dictam venditionem laudavimus et approbavimus, et quod dicta abbatissa et conventus dictam decimam teneant et possideant in perpetuum tanquam dominus feodi confirmamus, et eandem decimam amortizamus. In cujus rei testimonium sigillum nostrum presentibus litteris duximus apponendum. Actum et datum die jovis post apparitionem Domini, anno Domini millesimo ducentesimo septuagesimo quinto. Sic signatum: Petrus Mileti.